4. การประกอบธุรกิจแต่ละสายผลิตภัณฑ์

4.1 ลักษณะของผลิตภัณฑ์หรือบริการ

บริษัท ประกอบธุรกิจหลักในการให้บริการรักษาพยาบาลทางการแพทย์ครบทุกสาขา
โดยคณะแพทย์และบุคลากรทางการแพทย์ที่เชี่ยวชาญด้วยอุปกรณ์การรักษาที่ทันสมัย
บรรยากาศสถานที่และห้องพักที่สวยงาม สะดวกสบาย มีร้านค้า
ร้านอาหารที่อำนวยความสะดวกแก่ผู้ใช้บริการ มีบริการพิเศษนอกสถานที่อาทิ รถพยาบาลตลอด 24
ชั่วโมง บริการตรวจสุขภาพ บริการ Home Health Care

โดยมีรายละเอียดการบริการดังนี้

4.1.1 การบริการผู้ป่วยนอก

  ---------------------------- --------------------------- --------------
  แผนก                                                     จำนวนห้อง /
                                                           เตียง

  1. แผนกผู้ป่วยนอก                                           60 ห้อง

  - คลินิกอายุรกรรม               - คลินิกหู คอ จมูก              

  - คลินิกศัลยกรรม                - คลินิกโรคทางระบบประสาท      

  - คลินิกสูติ – นรีเวช             - คลินิกโรคระบบทางเดินหายใจ    

  - คลินิกกุมารเวช                - ศูนย์กระดูกและข้อ             

  - คลินิกวินิจฉัยก่อนคลอด           - ศูนย์อุบัติเหตุและฉุกเฉิน         

  - คลินิกเบาหวาน                - ศูนย์ทางเดินอาหาร            

  - คลินิกโรคระบบทางเดินปัสสาวะ    - ศูนย์รักษาผู้มีบุตรยาก           

  - คลินิกพัฒนาการเด็ก             - ศูนย์หัวใจ                   

  - คลินิกหลอดเลือดสมอง           - ศูนย์เลซิก                   

  - คลินิกจิตเวช                  - ศูนย์สมอง และกระดูกสันหลัง     

  - คลินิกจักษุวิทยา                - ศูนย์ผิวหนังและเลเซอร์         

                                                           

  2. แผนกรังสีวิทยา                                           8 ห้อง

  3. ศูนย์ไตเทียม                                             13 เตียง

  4. แผนกเวชศาสตร์ฟื้นฟู                                       12 เตียง

  5. แผนกพยาธิวิทยา                                          4 ห้อง

  6. ศูนย์สุขภาพและอาชีวะอนามัย                                 4 ห้อง

  7. ศูนย์ทันตกรรม                                            8 เตียง
  ---------------------------- --------------------------- --------------

  4.1.2 การบริการผู้ป่วยใน

โรงพยาบาลวิภาวดี มีห้องพักสำหรับผู้ป่วยอายุรกรรม ศัลยกรรม กุมารเวชกรรม สูตินรีเวช
ทารกแรกเกิด และผู้ป่วยหนัก รวมทั้งสิ้น 230 เตียง

4.1.3 การบริการตรวจสุขภาพนอกสถานที่

นอกเหนือไปจากการตรวจสุขภาพในแผนกตรวจสุขภาพของโรงพยาบาลแล้ว โรงพยาบาลวิภาวดี
ยังให้บริการตรวจสุขภาพสถานที่ทำงานของลูกค้า โดยระบบการตรวจที่ทันสมัย
มีการลงทะเบียนด้วยระบบคอมพิวเตอร์ และใช้ระบบบาร์โค้ดในการบันทึกผล การใช้รถ X-RAY
ระบบดิจิตัลและห้องตรวจการได้ยินเคลื่อนที่
รวมทั้งการจัดแพทย์อาชีวอนามัยสำหรับการตรวจสุขภาพของโรงงานอุตสาหกรรมต่าง ๆ

4.1.4 การบริการ Home Health Care

สำหรับผู้ป่วยที่พักรักษาตัวที่บ้าน แต่ต้องการความช่วยเหลือทางการแพทย์ อาทิ
การเปลี่ยนสายอาหาร สายปัสสาวะ การเจาะเลือด รวมทั้งคำแนะนำในการดูแลสุขภาพ

4.1.5 การบริการรถพยาบาล

เปิดให้บริการรับ – ส่งผู้ป่วยตลอด 24 ชั่วโมง
ด้วยเครื่องมือและอุปกรณ์ทางการแพทย์สำหรับการกู้ชีพที่ครบครัน

4.1.6 ศูนย์สุขภาพวิภาวดี

ให้บริการ fitness center ด้วยครูฝึกที่มีความรู้ และประสบการณ์ เครื่องมือออกกำลังที่ทันสมัย
บริการสระว่ายน้ำและซาวน่าอบไอน้ำ

4.1.7 ศูนย์พัฒนาศักยภาพนักกีฬากอล์ฟ

ให้บริการวิเคราะห์วงสวิงและพัฒนาการเล่นกอล์ฟที่มุ่งความเป็นเลิศ
โดยนำเอาหลักการทางวิทยาศาสตร์การกีฬา และทางการแพทย์สาขาเวชศาสตร์การกีฬา
และอุปกรณ์เครื่องวิเคราะห์ที่ทันสมัย สร้างโปรแกรมพัฒนาศักยภาพของนักกีฬากอล์ฟ
รวมถึงนักกีฬาด้านต่างๆ เฉพาะบุคคลให้มีความแข็งแกร่งปราศจากการบาดเจ็บ

4.1.8 ศูนย์หัตถเวช

ให้บริการนวดแผนไทยและนวดอโรมา โดยบุคลากรที่ได้รับการอบรมตามมาตรฐานวิชาชีพ
เป็นบริการทางเลือกให้กับผู้มาใช้บริการ

4.2 การตลาดและภาวะการแข่งขัน

โรงพยาบาลวิภาวดี มีนโยบายด้านการตลาดดังนี้

4.2.1 เพิ่มจำนวนลูกค้า จากฐานข้อมูลการใช้บริการของกลุ่มลูกค้า โดยแบ่งเป็น

- เพิ่มจำนวนลูกค้าในเขตพื้นที่เดิมที่มีอยู่ และ

- เพิ่มจำนวนลูกค้าในเขตพื้นที่ใหม่ที่ยังสามารถเพิ่มจำนวนผู้มาใช้บริการได้

4.2.2 ขยายกลุ่มลูกค้าให้หลากหลายกลุ่มมากขึ้น

4.2.3 สร้างรายได้ให้กับองค์กรมากขึ้น
โดยการจัดประเภทบริการให้หลากหลายรองรับความต้องการของลูกค้าในทุกเรื่องและเพิ่มบริการใหม่
ๆ อาทิ เครื่อง MRI ซึ่งจะทำให้ลูกค้าสามารถใช้บริการได้ที่โรงพยาบาลวิภาวดี
ไม่ต้องส่งตรวจภายนอก

4.2.4 การรักษาความสัมพันธ์ที่ดีกับลูกค้าในทุกกลุ่ม

แนวโน้มทางการตลาดและภาวะการแข่งขัน

แนวโน้มทางการตลาดของโรงพยาบาลเอกชน ยังมีแนวโน้มในการขยายตัวได้อีกมาก เนื่องจาก

1. สภาวะโรคที่เกิดจากสภาพภูมิอากาศ
การเปลี่ยนแปลงจากภาวะโลกร้อนทำให้เกิดโรคใหม่อุบัติขึ้น และโรคเดิมที่สูญหายก็กลับมา
การระบาดของไวรัสสายพันธุ์ใหม่ ๆ
ทำให้ทุกโรงพยาบาลต้องรองรับคนไข้ที่มากขึ้นจากภาวะดังกล่าว

2. การตื่นตัวของประชาชนในเรื่องการดูแลสุขภาพ ทำให้ประชาชนหันมาใส่ใจในสุขภาพมากขึ้น
เข้าใจระบบทางการแพทย์มากขึ้น จึงพบแพทย์ได้ตามความต้องการและตรวจสุขภาพประจำปีมากขึ้น

3. ความต้องการในเรื่องของความรวดเร็ว และสะดวกสบาย
ซึ่งโรงพยาบาลเอกชนมีให้ผู้รับบริการมากกว่า โรงพยาบาลรัฐบาล

4. การใช้บริการเพิ่มขึ้นจากคนไข้ต่างชาติ
เนื่องมาจากระบบการค้นข้อมูลทางอินเตอร์เน็ตทำให้คนต่างชาติสามารถเข้าถึงการบริการของโรงพยาบาลเอกชนในเมืองไทยได้โดยไม่ต้องเดินทางมาก่อน
และประสานงานอย่างเรียบร้อยก่อนการเข้ามารักษาจริง
ความสะดวกเหล่านี้ทำให้แนวโน้มชาวต่างชาติ เดินทางมารับการรักษาที่ประเทศไทยมากขึ้น
เหตุผลอีกประการหนึ่งคือค่ารักษาพยาบาลที่ถูกกว่า และความสามารถของแพทย์คนไทย

5. ระบบประกันสุขภาพ มีการขยายตัวอย่างต่อเนื่องทั้งการประกันชีวิต ประกันสุขภาพ ประกันสังคม
พระราชบัญญัติหลักประกันสุขภาพ ( 30 บาท ) ฯลฯ ทำให้มี Third Party
ในการจ่ายค่ารักษาพยาบาล ระบบการรับชำระ และส่งต่อผู้ป่วย ถูกจัดทำเป็นระบบที่ดีขึ้น
ง่ายขึ้นทำให้โรงพยาบาลเอกชนต่าง ๆ สามารถรับคนไข้กลุ่มนี้ได้มากขึ้น
โดยไม่ต้องกังวลเรื่องปัญหาค่าใช้จ่าย

6. มีที่พักอาศัยเกิดใหม่ในเขตพื้นที่ต่าง ๆ ทำให้ประชาชนมีที่พักอาศัยที่เป็นหลักแหล่งยิ่งขึ้น
การซื้อบ้าน คอนโดมิเนียม มีความสะดวกมากขึ้น มีระบบการ ผ่อนชำระที่ทำให้ครอบครัวใหม่ ๆ
มีกำลังในการซื้อ
ส่งผลให้ประชากรอาศัยในเขตพื้นที่ชานเมืองเพิ่มขึ้นเป็นจำนวนมากและประชากรเหล่านี้
ก็จะใช้บริการรักษาพยาบาลในเขตใกล้ที่พักอาศัยเป็นหลัก
ทำให้เป็นโอกาสของโรงพยาบาลเอกชนที่อยู่ย่านชานเมือง เช่น โรงพยาบาลวิภาวดี
ในการขยายตลาดไปยังกลุ่มลูกค้าดังกล่าว

ภาวะการแข่งขันในปี 2552
นับได้ว่ายังไม่รุนแรงมากสืบเนื่องจากภาวะวิกฤติทางเศรษฐกิจทำให้หลาย ๆ
โรงพยาบาลปรับลดงบประมาณการโฆษณาประชาสัมพันธ์ลง
ชะลอการขยายงานและจัดซื้อเครื่องมือแพทย์ แต่ในปีที่เศรษฐกิจเริ่มฟื้นตัวในปี 2553
ทำให้แนวโน้มทางด้านการตลาดของโรงพยาบาลเอกชนมีโอกาสขยายเติบโตขึ้นดังที่กล่าวมา
จึงทำให้การแข่งขันในธุรกิจโรงพยาบาลเอกชนจะมีความรุนแรงมากขึ้น
แต่เป็นในลักษณะที่การจัดบริการและการประชาสัมพันธ์ ไม่ให้ด้อยกว่ากัน
ซึ่งขึ้นอยู่กับงบประมาณการประชาสัมพันธ์ของโรงพยาบาลแต่ละแห่ง
และโรงพยาบาลวิภาวดีจัดการแข่งขันไว้ 2 ประเภทคือ

1. คู่แข่งขันด้านบริการและผลิตภัณฑ์ที่ต้องทำให้ทัดเทียม

2. คู่แข่งขันอื่น ๆ เชิงธุรกิจที่เป็นธุรกิจแบบเดียวกัน

ในการแข่งขันกันในธุรกิจโรงพยาบาลเอกชนนั้น มักกระทำโดยมุ่งพัฒนาศักยภาพของโรงพยาบาล
ให้ทัดเทียมหรือเหนือกว่าคู่แข่ง โดยในการแข่งขันการโฆษณาหรือประชาสัมพันธ์ จะมีกฎหมายรองรับ
ภายใต้จริยธรรมของแต่ละองค์กรโดยมุ่งเน้นให้ข้อมูลแก่ประชาชนทุกคนได้รับทราบสิ่งที่ดีเหมาะสมในการดูแลสุขภาพของตนเอง
มากกว่าการมุ่งโจมตีคู่แข่งขัน

4.3 การจัดหาผลิตภัณฑ์หรือบริการ

4.3.1 กำลังการผลิต

  ----------------------------------------- --------- --------- ---------
  กำลังการให้บริการเต็มที่                        2550      2551      2552

  ผู้ป่วยใน (200 เตียง)                         73,000    73,000    73,000

  ผู้ป่วยนอก (คน) (1,500 คน/วัน)                547,500   547,500   547,500
  ----------------------------------------- --------- --------- ---------

  ----------------------------------------- --------- --------- ---------
  จำนวนการใช้บริการ                           2550      2551      2552

  ผู้ป่วยใน (เตียง)                             42,587    45,190    43,954

  ผู้ป่วยนอก (คน)                              374,516   416,969   432,181
  ----------------------------------------- --------- --------- ---------

  ----------------------------------------- --------- --------- ---------
  อัตราการใช้กำลังการให้บริการผู้ป่วย               2550      2551      2552

  ผู้ป่วยใน (%)                                58.34     61.90     60.21

  ผู้ป่วยนอก (%)                               68.41     76.16     78.94
  ----------------------------------------- --------- --------- ---------

  ----------------------------------------- --------- --------- ---------
  อัตราการเพิ่ม (ลด) ของปริมาณการให้บริการ        2550      2551      2552

  ผู้ป่วยใน (%)                                (0.80)    6.11      (2.73)

  ผู้ป่วยนอก (%)                               14.25     11.34     3.65
  ----------------------------------------- --------- --------- ---------

  4.3.2 การจัดหาผลิตภัณฑ์เพื่อบริการ

บริษัท ฯ มีนโยบายการสั่งซื้อยาและเวชภัณฑ์จากผู้แทนจำหน่ายในประเทศ
โดยกระจายการสั่งซื้อไปยังผู้จำหน่ายหลายราย แต่เนื่องจากปัจจุบัน
บริษัทผู้แทนจำหน่ายยาและเวชภัณฑ์ในประเทศมีจำนวนจำกัด
จึงทำให้การสั่งซื้อยาและเวชภัณฑ์จากผู้จำหน่าย 3 อันดับแรกของยอดการสั่งซื้อทั้งหมด จำนวน
184,237,807.64 บาท คิดเป็นอัตราร้อยละ 70.39

นอกจากนั้นบริษัท ฯ ยังได้มีการวางระบบการบริหารจัดการในการซื้อ
การสำรองสินค้าคงคลังที่มีประสิทธิภาพ เพื่อมิให้เกิดปัญหาการขาดแคลนยา อุปกรณ์หรือเวชภัณฑ์
รวมถึงการประเมินความเหมาะสมในด้านราคา และคุณภาพของสินค้า
ส่วนการจัดซื้ออุปกรณ์และเครื่องมือทางการแพทย์ ซึ่งส่วนใหญ่เป็นผลิตภัณฑ์จากต่างประเทศ บริษัท ฯ
จัดซื้อผ่านตัวแทนจำหน่ายในประเทศไทย โดยคำนึงถึงความต้องการของผู้ใช้
ประสิทธิภาพและประสิทธิผลต่อการตรวจรักษา รวมทั้งคำนึงถึงข้อกำหนดการดูแลรักษาอย่างต่อเนื่อง

4.3.3 ผลกระทบต่อสิ่งแวดล้อม

บริษัทได้มีการแยกขยะและของเสียที่เกิดจากการให้บริการอย่างชัดเจน อาทิ ขยะทั่วไป ขยะติดเชื้อ
ขยะพิษ โดยบริษัท
ได้มีการจัดเก็บและจัดเตรียมภาชนะรวมทั้งโรงเก็บที่เหมาะสมกับการรองรับขยะทุกประเภท
โดยได้กำหนดวิธีปฏิบัติในการคัดแยก ขนย้าย จัดเก็บ กำจัด
และมีการฝึกอบรมเจ้าหน้าที่ผู้ปฏิบัติงานอย่างสม่ำเสมอ
สำหรับขยะที่ต้องมีการกำจัดด้วยกรรมวิธีพิเศษ เช่น ขยะพิษ ขยะติดเชื้อ บริษัทจะทำการคัดแยก
มีการบ่งชี้สถานะและจัดเก็บในถุงเฉพาะหรือกล่องปิดเทปกาวและให้บริษัทภายนอกที่มีความชำนาญ
เข้ามารับไปกำจัดให้ถูกต้อง
รวมทั้งมีการติดตั้งระบบบำบัดน้ำเสียและควบคุมให้น้ำที่ผ่านการบำบัดได้ค่ามาตรฐานอย่างสม่ำเสมอก่อนปล่อยลงสู่ท่อสาธารณะ
และมีการตรวจสอบคุณภาพจากองค์กรภายนอกเป็นประจำทุกเดือน

ในส่วนการจัดการเชื้อโรคที่รุนแรง บริษัทได้มีการเตรียมการจัดการกับโรคติดเชื้อรุนแรง เช่น
โรคซาร์ส ไข้หวัดนก ไข้หวัด 2009 ด้วยการเตรียมห้องปลอดเชื้อสำหรับรองรับผู้ป่วยดังกล่าว
การติดตั้งหลอดไฟฆ่าเชื้อโรคด้วยแสงยูวี ในส่วนบริการผู้ป่วยนอก
รวมทั้งกำหนดระเบียบปฏิบัติในการป้องกันการแพร่กระจายเชื้อ แก่ผู้ป่วย
ญาติและบุคลากรและชุมชนรอบโรงพยาบาล